ایلک اورتا عصرلرین سونلاریندان باشلایاراق آذربایجاندا دولوسچولوق ایستحصالی داها یوکسک سویه‌یه چاتمیشدی. موغول ایشغال‌لارینا قدر داوام ائتمیش بو یوکسلیش دؤورونده دولوسچولوقدا گوجلو کمیت و کئیفیت دییشیک‌لیگی باش وئرمیشدی. آیاقلا حرکته گتیریلن چارخین مئیدانا گلمه سی، موختلیف دولوسچولوق مرکزلرینده شیرلی قابلار ایستحصالی‌‌نین باشلانماسی، دولوس کوره‌لری‌نین کوتلوی شکیلده تطبیق ائدیلمه‌سی یوکسک کئیفیتلی ساخسی معمولاتی ایستحصالی اوچون داها ال‌وئریشلی شراییط یارادیردی.